### Beslutningstema

I denne sag skal der tages stilling til frigivelse af anlægsmidler til lydanlæg i [adresse], bevillingsprogram 964.

### Historik

Ved godkendelse af budget 2023 blev der afsat 0,7 mio. kr. til formålet.

### Sagsfremstilling

[adresse] skal have nyt lydanlæg, fordi det gamle lydanlæg er slidt og der opstår tilfælde til arrangementer, hvor anlægget lukker ned under afvikling.

Projektet blev sendt i udbud i november 2022. Der er indkommet seks tilbud på lydanlægget i december 2022, og der er indkommet et tilbud på montering af lydanlæg inklusiv flyvepunkter i december 2022.

### Økonomi

Projektet har en samlet omkostning på 1,07 mio. kr.

[adresse] egenfinansierer 0,37 mio. kr.

Der mangler at blive frigivet 0,7 mio. kr.

### Indstilling Vicekommunaldirektøren indstiller,

|  |  |
| --- | --- |
| at | der meddeles en samlet anlægsbevilling og frigivelse af rådighedsbeløb på 0,7 mio. kr. fra bevillingsprogram 964, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Kultur- og Fritidsudvalget, 8. november 2024, pkt. 5:

Indstillingen anbefales.

Beslutning fra Økonomiudvalget, 21. november 2024, pkt. 14:

Indstillingen anbefales.

### Beslutning

Indstillingen godkendt.